José Salvador Alvarenga

Chosė Salvadoras Alvarenga (José Salvador Alvarenga, g. ~1975 m.)Johnson, Giff. „Real-Life Castaway Survived On Dreams Of Tortillas And Family“. Business Insider. – Salvadoro žvejas, išgarsėjęs tuo, kad į audrą pakliuvus jo valčiai atviroje jūroje dreifavo 13 mėnesių.

Gimė malūnininko Chosė Oreljanos šeimoje Salvadoro kaime netoli Ahuačapano.«Familia del náufrago lo daba por muerto». Azteca Noticias. 2002 m. išvyko į Meksiką, kur įsidarbino žveju Čiapaso valstijoje.Fishy Story? Details Of Castaway’s Tale Adrift At Sea Confirmed But Doubts Remain, Fox News

2012 m. lapkričio 17 d. jis išplaukė į žvejybą iš Kosta Asulio kaimo netoli Pichichiapano miestelio. Kartu su juo keliavo 23 metų Esekielis Kordoba – jis su Alvarenga leidosi į žvejybą pirmą kartą, nes Alvarengos įprastinis kompanionas tądien keliauti negalėjo. Jiedu išplaukė su 7 m ilgio bestoge motorine valtimi, varoma vienu varikliu, su vienu šaldytuvu. Pradėjus žvejybą, valtį užklupo atogrąžų audra, kuri tęsėsi 5 dienas. Ch. Alvarenga spėjo išsiųsti pagalbos signalą į krantą, tačiau netrukus visa elektronika laive sugedo. „Castaway’s family in El Salvador rejoice at his survival“. The Daily Telegraph. Gelbėtojai išvyko ieškoti dingusios žvejų valties, bet dėl blogų oro sąlygų, sunkinusių paiešką, jos nerado. «Continúan desaparecidos cuatro pescadores en Paredón, Chiapas» . Diario De Facto. Prigaudytą žuvį žvejams teko išmesti, nes dėl jos valtis galėjo apvirsti.

Pasibaigus audrai žvejai liko atvirame Ramiajame vandenyne be irklų, burių, žvejybos reikmenų, maisto, vandens ir veikiančių prietaisų. Ch. Alvarenga ir E. Kordoba išgyveno plikomis rankomis gaudydami žuvis, jūrų vėžlius, paukščius, rinkdami lietaus vandenį, gerdami paukščių kraują bei savo šlapimą. Pradėjus maždaug 4 mėnesiams, Ch. Alvarengos teigimu, jo kompanionas E. Kordoba smarkiai sublogavo, atsisakė valgyti ir mirė. Šio įvykio sukrėstas Alvarenga teigė norėjęs nusižudyti, dar kelias dienas plukdęs velionio kūną ir su juo kalbėjęsis tarsi su gyvu, tačiau galop išmetęs jį jūron.

Nors Ch. Alvarenga nesyk matęs tolumoje konteinerinius laivus, tačiau neturėjęs kaip atkreipti jų dėmesio. Galop, 2014 m. sausio 30 d. jo valtį vanduo nunešė į vieną iš Ebono atolo salelių (Maršalo salos). Ten jį pastebėję vietos gyventojai, Emi Libokmeto ir Raselas Laikidrikas, iškvietė pagalbą, ir Ch. Alvarenga išgabentas į Madžūro ligoninę.„Castaway: two Pacific islanders, a screaming naked fisherman and three omelettes“. The Daily Telegraph. Vasario 10 d. žvejys grąžintas į Salvadorą. Ch. Alvarenga jūroje iš viso praleido 438 dienas ir nuplaukė ~8900–10 000 km.„Castaway flies home after 13-month Pacific odyssey“. The Guardian.

Pradžioje netikėta, jog Chosė Alvarenga sugebėjo daugiau, nei metus, plūduriuoti vandenyne ir išlikti gyvas. Teigta, jog jis turėjo mirti jei ne dėl alkio, tai dėl skorbuto. Be to, neaiškumų kėlė ir tai, kad Meksikoje į audrą pakliuvus valčiai, pranešta, jog dingo Esekielis Kordova ir salvadorietis Sirilas Vargasas. Tačiau Meksikoje tokios klaidos pranešimuose neretos.Tucker Reals. „Jose Salvador Alvarenga’s survival story gets backing from Mexico rescue official“, CBS News Visgi, Diuko universiteto mokslininko Klodo Piantadosio teigimu, žvejas skorbuto galėjo išvengti vartodamas daug paukščių ir vėžlių kraujo.„Jose Salvador Alvarenga and the science of survival“. CBC.ca. Naujojo Pietų Velso okeanografas Erikas van Sebilas apskaičiavo, jog visai tikėtina, kad jūrų srovės jį galėjusios nunešti nuo Centrinės Amerikos krantų į Maršalo Salas. „Meet Jose Salvador Alvarenga: Castaway Spent 13 Months Lost At Sea, Survived On Birds And Turtles“. International Business Times.

Esekielio Kordobos artimieji padavė į teismą Chosė Alvarengą, teigdami, jog šis jaunuolio kūną suvalgęs.Salvadoran castaway hit with cannibalism suit, denies he ate his shipmate to stay alive, Fox News 2014 m. Alvarenga praėjo patikrą poligrafu – jo parodymais Alvarengos pasakojimas apie kelionę ir E. Kordobos mirtį – tiesa. „Pacific Castaway Passed Lie Detector Test, Lawyer Says“. NBC News 2016 m. amerikiečių žurnalistas Džonatanas Franklinas išleido pokalbių knygą su Alvarenga apie jo kelionę ( 438 Days: An Extraordinary True Story of Survival at Sea).

 Šaltiniai 

 Nuorodos 
 Interviu su Chosė Alvarenga, YouTube

Kategorija:Salvadoro asmenybės